Likumprojekts

**Par Latvijas Republikas valdības, Igaunijas Republikas valdības un Lietuvas Republikas valdības vienošanos par Baltijas gaisa telpas novērošanas tīkla un kontroles sistēmas konfigurāciju**

**1. pants.** 2019. gada .......................... parakstītā Latvijas Republikas valdības, Igaunijas Republikas valdības un Lietuvas Republikas valdības vienošanās par Baltijas gaisa telpas novērošanas tīkla un kontroles sistēmas konfigurāciju (turpmāk – Vienošanās) ar šo likumu tiek pieņemta un apstiprināta.

**2. pants.** Vienošanās paredzēto saistību izpildi koordinē Aizsardzības ministrija.

**3. pants.** Vienošanās stājas spēkā tās XIII pantā noteiktajā laikā un kārtībā, un Ārlietu ministrija par to paziņo oficiālajā izdevumā "Latvijas Vēstnesis". Līdz ar likumu izsludināma Vienošanās latviešu un angļu valodā.

**4. pants.** Ar Vienošanās spēkā stāšanos spēku zaudē likums "Par Latvijas Republikas valdības, Igaunijas Republikas valdības un Lietuvas Republikas valdības vienošanos par Baltijas gaisa telpas novērošanas tīkla un kontroles sistēmas attīstību" (Latvijas Vēstnesis, 2007, 195. nr.) un likums "Par Latvijas Republikas valdības, Igaunijas Republikas valdības un Lietuvas Republikas valdības protokolu par Karmelavas apvienotā kontroles un ziņošanas centra un tā personāla statusu" (Latvijas Vēstnesis, 2007, 195. nr.).

Ministru prezidenta biedra,

aizsardzības ministra vietā –

ārlietu ministrs

E. Rinkēvičs